Ωσαννά ο βασιλιάς μας είναι νικητής
Ωσαννά ο βασιλιάς μας...
Δανιήλ μου! Αγόρι μου! Επιτέλους σπίτι!
Τελείωσε;
Οι Αμμωνίτες ηττήθηκαν, Αβιγαία.
Και ακριβώς πάνω στην ώρα. Κοντεύει Πάσχα. Έχει επιλεγεί το αρνί;
Εγκρίθηκε από τους Λευίτες το πρωί.
-Έγιναν οι ιεροτελεστίες; -Δεν είπαν. Μπορώ...
Όχι. Θα το κάνω εγώ. Δανιήλ, έλα μαζί μου.
Α! Να το. Αυτό είναι το αρνί μας. Ακριβώς ενός έτους.
Άψογο.
Το Πάσχα είναι σε έξι ημέρες, σήμερα είναι η μέρα που πρέπει να αλείψουμε τα πόδια του.
Γιατί, όμως, άμπα;
Γιατί θα έρθει να ζήσει μαζί μας στο σπίτι μας για πέντε μέρες.
Πρέπει να το σημαδέψουμε ως ξεχωριστό και να το κρατήσουμε καθαρό. Κατάλαβες;
-Καθαρό; -Ναι.
Γιατί μετά από πέντε μέρες, θα το προσφέρουμε ως θυσία για να εξιλεωθούμε για τις αμαρτίες μας.
Το έλαιο μυρίζει ωραία, έτσι;
Αυτή είναι η θυσία του Πάσχα προς τον Κύριο,
γιατί πέρασε πάνω από τα σπίτια του λαού του Ισραήλ στην Αίγυπτο,
όταν χτύπησε τους Αιγυπτίους, αλλά γλίτωσε τα σπίτια μας.
Ακόμη και η βασιλική οικογένεια τρώει άζυμα κατά τη διάρκεια του Πάσχα.
Όταν ο Θεός λύτρωσε τον λαό μας και μας άφησε ελεύθερους στην Αίγυπτο μέσω του Μωυσή,
οι πρόγονοί μας έπρεπε να φύγουν τόσο γρήγορα, που δεν υπήρχε χρόνος να φουσκώσει το ψωμί.
Οπότε, πήραν τη ζύμη τους πριν την προσθήκη της μαγιάς
και την κουβαλούσαν στους ώμους τους σε ζυμωτήρια δεμένα σε μανδύες.
Και ο Θεός μάς πρόσταξε να μην το ξεχάσουμε ποτέ.
Έχω μια ακόμη ιστορία του Πάσχα να σας πω.
Μία που μας πάει πίσω στην ίδια μέρα που έφυγαν χωρίς χρόνο ν' αφήσουν το ψωμί να φουσκώσει.
Αυτό είναι ένα χαλινάρι.
Έχει διαδοθεί η είδηση ότι ανέστησε έναν άνδρα τέσσερις μέρες νεκρό στη Βηθανία,
και υπήρχαν πάνω από 100 μάρτυρες.
Ήταν μάρτυρες στο να βγαίνει ένας άντρας από τον τάφο.
Δεν τον είδαν να μπαίνει, πράγμα που σημαίνει ότι θα μπορούσε να ήταν στημένο.
Γιατί να έρθουν τόσοι πολλοί άνθρωποι στο σίβα, αν το άτομο δεν ήταν πραγματικά νεκρό;
Έχει ενορχηστρώσει πιο περίτεχνα θεάματα στο παρελθόν.
Αιμορραγούσα για 12 χρόνια και η πίστη μου σ' Αυτόν με θεράπευσε.
Δεν είναι οφθαλμαπάτη.
Ποιος μπορεί να επιβεβαιώσει τα γεγονότα της υποτιθέμενης προηγούμενης κατάστασής σου;
Θα το αναλύσουμε;
Και πού είναι τώρα ο Ιησούς; Θα εμφανιστεί στη γιορτή;
-Αμφιβάλλω ότι θα έχανε το Πάσχα. -Εκτός αν έχει κάτι να κρύψει.
Ο δειλός δεν θα δείξει το πρόσωπό του.
Δεν είναι δειλός.
Πώς μπορείς να τον λες δειλό, ενώ πριν από μια εβδομάδα
στάθηκε απέναντι σε σένα και άλλους ηγέτες όταν προσπαθήσατε να τον λιθοβολήσετε;
Δεν παίρνουμε ελαφρά τη βλασφημία.
Ο νόμος διατάζει να σκοτώνουμε τους ψευδοπροφήτες.
Θα ήθελες να αποφύγουμε το καθήκον μας;
Ξέρω τι μου συνέβη.
Κι εγώ ξέρω τι μου συνέβη.
Είναι ο Χριστός, και αντί να αγκαλιάσεις τη δύναμή του,
νιώθεις ότι απειλείσαι απ' αυτήν γιατί θα είναι ο ηγεμόνας σου όταν γίνει βασιλιάς.
Αυθάδη μάγισσα! Να ανακαλέσεις τη δήλωσή σου.
Αλλιώς τι; Θα τη λιθοβολήσεις κι αυτήν;
Πες μας κι άλλα για τον Ιησού!
Ναι! Πες μας κι άλλα για τον Ιησού!
Κι άλλα. Κι άλλα.
Αν καταλάβαινα το οτιδήποτε απ' αυτά,
θα ήταν αξιοσημείωτο, έτσι δεν είναι;
Εβραίοι από κάθε γωνιά του γνωστού κόσμου.
Θα το προτιμούσα χωρίς την ατελείωτη σφαγή των αρνιών, τις κραυγές και το αίμα...
-Διάβασες την ιστορία. Τι να καταλάβεις; -Εννοούσα αν με ένοιαζε.
Αν με ένοιαζε, θα ήταν αξιοσημείωτο.
Λέγε ό,τι θέλεις, Πόντιε,
αλλά βάζω στοίχημα ότι αν ψάξω στη βιβλιοθήκη σου, θα βρω ένα κομμάτι άζυμο ψωμί.
Ω! Σταμάτα! Ξέρεις ότι τα έφαγα όλα.
Γιατί δεν έστειλε ο Τιβέριος περισσότερα στρατεύματα;
Ξέρει το εύρος του προσκυνήματος. Ο πληθυσμός διπλασιάζεται και διπλασιάζεται ξανά.
Είναι κάτι περισσότερο από αριθμούς. Είναι η ζέση.
Ίσως ο Καίσαρας σε δοκιμάζει, για να δει αν θα περάσεις μία εβδομάδα χωρίς επεισόδια.
Μια δοκιμασία που σκοπεύω να περάσω... με τη βοήθειά σου.
Ω, Αττικέ, έχεις ακούσει για το φάντασμα;
Ποιο φάντασμα;
Όλοι μιλούν για το φάντασμα της Βηθανίας.
Αυτό το φάντασμα.
Είναι αλήθεια, λοιπόν;
Τι κι αν ήταν;
Μια ανάσταση νεκρού.
Πτώμα τη μια στιγμή, πλήρως αποκατεστημένος την επόμενη.
Η δεισιδαιμονική τους τρέλα δεν έχει τέλος.
-Δηλαδή, δεν το πιστεύεις; -Φυσικά και όχι.
Σωστά;
Έχω δει πράγματα που...
δεν μπορώ να εξηγήσω.
Δεν έχω αποφασίσει αν έχει σημασία ή όχι.
Οι Εβραίοι έχουν συσπειρωθεί γύρω από λιγότερο σημαντικά φαινόμενα στο παρελθόν,
με θανατηφόρες συνέπειες.
Τώρα σκέφτεσαι καθαρά, κυβερνήτη. Γι' αυτούς δεν έχει σημασία αν είναι αλήθεια.
Σημασία έχει μόνο αν νομίζουν πως είναι.
Αυτό που με απασχολεί είναι ότι απασχολεί τον Καϊάφα.
Δεν ξέρω αν το πιστεύει ή όχι, αλλά... Μπορώ να πω ότι έχει τρομάξει.
Ο Καϊάφας... Ναι.
Μάλλον δεν το πιστεύει, αλλά είναι τρομοκρατημένος που το πιστεύει ο κόσμος.
Δεν πειράζει. Θα είναι μια χαρά.
Απλά πρέπει να ξέρεις
αν η άφιξη ενός Εβραίου μάγου είναι κάτι καλό ή πολύ κακό γι' αυτούς.
Ναι;
Ναι.
Αυτό ονομάζεται "Κοβ".
Τρία μέρη μύρο, δύο μέρη κασσία.
Υπέροχο για καύση για να εξαγνιστεί ένα σπίτι.
Δέκα δηνάρια.
Και... Αυτό είναι Κλεοπάτρα.
Τέσσερα μέρη κυπαρίσσι, ένα μέρος μυρτιά, σε ροδέλαιο.
Πολύ καλό για το δέρμα και τα μαλλιά.
Δεκαπέντε δηνάρια, κορυφαίο.
Όχι αρκετά κορυφαίο.
-Συγγνώμη; -Θέλω να δω τα έλαια που δεν είναι προς πώληση.
Ξέρω ότι έχεις. Έχω δειπνήσει με πολλούς πλούσιους ανθρώπους.
Τα βγάζω μόνο για τους πιο πιστούς και "ρευστούς" πελάτες μου.
Περιμένετε εδώ.
Προέρχεται από μια σπάνια ανθισμένη ποικιλία αγιοκλήματος ψηλά στα βουνά του Νεπάλ.
Χρησιμοποιείται για να χρίσει βασιλιάδες στην Κίνα και την Ινδία.
Προστατεύεται σε δοχείο υψηλής ποιότητας από αλάβαστρο για έλεγχο της θερμοκρασίας.
Ανόθευτη νάρδος.
Πόσες ουγγιές θα θέλατε;
Όλο το βάζο.
Είστε γοητευτική, αγαπητή μου.
Αλήθεια, τι θέλετε; Μιάμιση ουγγιά;
Είπα όλο το βάζο.
Μα...
Δεν είναι δυνατόν.
Το βάζο κοστίζει περισσότερο από το μισό μισθό ενός έτους
και χρειάζομαι το απόθεμα για να ικανοποιήσω την πλουσιότερη πελατεία μου.
Και θα μου έπαιρνε αρκετούς μήνες για να προμηθευτώ ένα άλλο βάζο...
Άκουσέ με.
Είναι για τον πιο σημαντικό βασιλιά που γνώρισε ο κόσμος.
Τριακόσια δηνάρια, μισθοί ενός ολόκληρου έτους.
Μπορείς να κάνεις διακοπές τον υπόλοιπο χρόνο.
Είτε με μαγεία είτε με νεκρομαντεία είτε με άλλες σκοτεινές τέχνες,
δεν μπορούμε πλέον να αρνηθούμε ότι αυτά τα "θαύματα" έχουν κλιμακωθεί σε απόδοση,
το καθένα πιο παράδοξο, πιο υστερικό από το προηγούμενο.
Λέμε ότι είναι απλώς παραστάσεις,
αλλά τι γίνεται με την ανάσταση κάποιου Λαζάρου της Βηθανίας;
Δεν υπάρχει καμία απόδειξη και φήμες σαν αυτές
είναι ο λόγος που αυτός ο απατεώνας είναι ευλογιά για ολόκληρο τον θεσμό μας.
Κανείς εδώ δεν έχει σκεφτεί τις συνέπειες αν αυτός ο άνθρωπος όντως γύρισε πίσω από τον θάνατο;
Αυτό κάνουμε τώρα.
Όχι, σχεδιάζουμε πώς να διατηρήσουμε το status quo και ελπίζουμε ότι τα θαύματα δεν...
Σε αυτό το θέμα, είμαι με τον Γεδέρα.
Ο Ιησούς δεν είναι ο Ηλίας ο Θεσβίτης. Μόνο ο Ηλίας μπορεί να αναστήσει νεκρούς.
Κι αν είναι ο Ηλίας;
-Αυτό παραπάει. -Πρόσεχε.
Ο αξιότιμος Νικόδημος τον συνάντησε στην Καπερναούμ και παρατήρησε...
Κάθισε κάτω, Γιουσίφ.
Ο Νικόδημος αναρρώνει από ασθένεια, αλλά είμαι βέβαιος ότι θα συμφωνούσε.
Δεν ξέρεις τι λες.
Ο ίδιος ο πατέρας μου ήταν στο σίβα για τον Λάζαρο και είδε το θαύμα.
Όλοι, παρακαλώ, ακούστε.
Οι πιθανώς ψευδείς διδασκαλίες του Ιησού από τη Ναζαρέτ και τα υποτιθέμενα θαύματα
είναι ακριβώς ο λόγος που ήρθα να σπουδάσω στην Ιερουσαλήμ.
Έχω την πληρέστερη καταγραφή των λόγων και των πράξεών του.
Αυτό το θέμα του Ηλία...
αξίζει να διερευνηθεί.
-Τι υπάρχει για διερεύνηση; -Όχι, Σμουήλ. Είναι άσχετο.
Διαφωνώ κάθετα.
Θα πάω στη Βηθανία και θα τον ρωτήσω ο ίδιος αν ισχυρίζεται ότι είναι ο Ηλίας.
Δεν έχουμε άλλες ερωτήσεις, Σμουήλ.
Ισχυρίστηκε ότι είναι Θεός στη Γιορτή της Αφιέρωσης.
Αν τον αφήσουμε να συνεχίσει, θα τον πιστέψουν όλοι.
Το βλέπω από πρώτο χέρι ακόμη και τώρα, και η Ρώμη θα θέλει να αποτρέψει μια εξέγερση.
Ο Πιλάτος θα έρθει και θα αναιρέσει τις θέσεις μας εδώ στο Σανχεντρίν
και μετά θα καταστρέψει ολόκληρο το έθνος μας.
-Αυτό είναι το μέλλον που μας περιμένει. -Αρχιερέα Καϊάφα, μπορώ να πάω;
Γεδέρα, δεν ξέρεις τίποτα απολύτως.
Μου έχει ήδη δοθεί μια προφητεία από τον Θεό,
και πιστεύω ότι αφορά ακριβώς αυτό.
Η προφητεία λέει ότι ένας άνθρωπος θα πεθάνει για τον λαό,
για να μη χαθεί το έθνος μας.
Μπορεί να είναι αυτός ο άνθρωπος.
Θα τον παραδώσουμε εμείς οι ίδιοι πριν γίνει εξέγερση.
Η Ρώμη δεν θα μας καταστρέψει. Θα είναι ευγνώμονες.
Η μόνη απάντηση είναι η άμεση σύλληψη και εκτέλεση, όπως είπε ο Καϊάφας.
Δεν είπα άμεση.
Δεν μας επιτρέπεται δια του νόμου να εκτελέσουμε κανέναν,
με εξαίρεση έναν τελετουργικό λιθοβολισμό εντός των αυλών του ναού.
Εάν ο θάνατός του είναι δημόσιος και θεαματικός,
πρέπει να γίνει από τη Ρώμη.
Αν κινηθούμε πολύ γρήγορα, δεν θα αναγνωρίσουν τη χάρη που τους κάναμε.
-Μα πώς; -Ο Ηρώδης Αντύπας και η αυλή του
θα έρθουν στην Ιερουσαλήμ για τη γιορτή.
Θα παρευρεθούν στο ετήσιο κρατικό δείπνο υπό τη διακυβέρνηση του Πιλάτου.
Θα φροντίσω να τεθεί το θέμα.
Είναι αξιολύπητος.
Και επίσης, δεν θα έπρεπε να εγκρίνουμε τη συμμετοχή του στο κρατικό δείπνο.
Το να φροντίζουμε να ακούγεται η φωνή μας δεν είναι το ίδιο με το να το εγκρίνουμε, Σαμάι.
Θα φροντίσω να περιμένει ένα γράμμα στο συγκρότημα του Ηρώδη στην πόλη όταν φτάσει.
Η συνεδρίαση λύεται.
-Δεν αφορά πλέον τον Θεό γι' αυτούς, Γιουσίφ. -Τώρα το πρόσεξες;
Πρόσφατα υποψιάστηκα ότι ορισμένοι απ' αυτούς είναι εντελώς κενοί συνείδησης, καλής θέλησης
ή αφοσίωσης στην Τορά, αλλά αυτό το αποδεικνύει αναμφίβολα.
Τι θα κάνεις;
Ο πατέρας σου ήταν στη Βηθανία κατά την ανάσταση.
Ναι. Ήταν στενός φίλος του Λάζαρου... Είναι.
Θα μπορούσε να κανονίσει συνάντηση με τον Ιησού; Τον έχω παρατηρήσει.
Τον έχω αντιμετωπίσει, προσευχήθηκα μαζί του, αλλά ποτέ δεν μιλήσαμε χωρίς κρυφά κίνητρα.
Δεν έχεις κρυφά κίνητρα τώρα;
Αν είναι αλήθεια ότι έχει εξουσία πάνω στη ζωή και το θάνατο...
Σίγουρα πρέπει να έχει.
Ο πατέρας μου είναι λογικός άνθρωπος, μη προσηλωμένος στον εντυπωσιασμό.
Θέλω μόνο να μάθω τις προθέσεις του. Άλλωστε, θέλουμε τα ίδια πράγματα.
Να τηρούμε την πίστη και να τιμάμε τον Νόμο του Θεού.
-Αναρωτιέμαι αν είναι τόσο απλό. -Δεν λέω ότι είναι απλό,
αλλά εμείς στο Σανχεντρίν ήμασταν μόνο αντιδραστικοί απέναντι στον Ιησού.
Ίσως όλοι μας, συμπεριλαμβανομένου κι εμένα, βιαστήκαμε να προσβληθούμε από τα λόγια του.
Δεν είχα θεωρήσει το σύνολο των διδαχών και των πράξεών του
ως άξιο μιας δίκαιης ανοιχτόμυαλης έρευνας.
Το Σανχεντρίν είναι πολύ πέρα απ' αυτό.
Ο πατέρας σου θα μπορούσε τουλάχιστον να μας πάει στον Λάζαρο, σωστά;
Απ' όσο ξέρω, ναι.
Τότε πάμε να τον βρούμε. Δεν έχουμε χρόνο για χάσιμο.
Πάλι αυτή η εποχή του χρόνου.
-Πραίτωρ! -Γάιος. Σε παρακαλώ.
Γάιε.
Το Πάσχα κάνει πάντα τη δουλειά μου λίγο πιο εύκολη. Η πόλη σχεδόν αδειάζει.
Το φαντάζομαι. Θα σου λείψουμε;
Δεν είναι και ότι παίρνουμε μια βδομάδα άδεια.
Ποιος μένει πίσω;
Οι ηλικιωμένοι, οι εγκυμονούσες, οι ανάπηροι και οι φροντιστές τους.
Βγάζει νόημα.
-Όμως, εξακολουθούν να τηρούν το γεύμα Σέντερ. -Ναι, το Σέντερ. Είμαι ενήμερος.
Θα δεις αύξηση της ζήτησης στην αγορά
για μήλα και καρύδια και κανέλα για το χαροσέτ.
Μήλα, καρύδια, κανέλα.
Θα φτιάξεις δικό σου;
Όχι φέτος.
-Θα είσαι με τον άντρα σου για τις γιορτές; -Αυτό είναι το σχέδιο. Ναι.
-Κι αυτό σημαίνει ότι θα δείτε επίσης... -Ναι, ελπίζω. Δεν μπορώ να φανταστώ πως όχι.
Είναι περίεργο. Μακάρι να μπορούσα να έρθω μαζί σας.
Θα μπορούσες.
Όχι, θα προκαλούσε προβλήματα και έχω να σκεφτώ την οικογένειά μου,
ολόκληρη την οικογένειά μου, χάρη σ' Αυτόν.
Σε παρακαλώ δώσε μήνυμα στον Ιησού για την ευγνωμοσύνη και την αγάπη μου.
Θα το κάνω.
Και πες στον Πέτρο ότι είπα "Σαλόμ. Σαλόμ." Εντάξει; Φρόντισε να το πεις δύο φορές.
-Δεν θα το έκανα διαφορετικά. -Και πες στον Ματθαίο ότι...
Ναι;
Απλά βεβαιώσου πως είναι καλά.
-Εντάξει, ώρα να φύγουμε. -Σίγουρα δεν θέλεις να έρθεις;
Σ' ευχαριστώ που θα μεταφέρεις τα μηνύματα. Δεν θα σας καθυστερήσω άλλο.
Αργήσαμε;
Σχεδόν. Να ευχαριστήσετε τον Πραίτορα της Καπερναούμ.
Αν δεν μιλούσε στην Ίντεν, θα χάνατε το μεταφορικό σας.
-Ελάτε. Έχουμε να πάρουμε τη Μιχάλ και τα παιδιά. -Ελπίζω να απολαύσει την ελεύθερη εβδομάδα του.
Αυτό είναι το πρώτο μας Πασχαλινό προσκύνημα.
Δεν έχω δει ποτέ τον Ιερό Ναό. Το πιστεύετε;
Αναρωτιέμαι γιατί.
Πάμε. Πάμε.
Κοίτα την πόλη.
Δεν την έχω ξαναδεί τόσο γεμάτη για το Πάσχα.
Σου λέω, φταίνε οι φήμες γι' αυτόν τον μάγο από τη Ναζαρέτ.
Ναι, ωραίο μέρος καταγωγής για έναν μάγο.
Από ποιον έμαθε τα κόλπα του, απ’ τις κατσίκες;
Θα έρθει για τη γιορτή, ναι;
Το ελπίζω. Ήλπιζα να τον συναντήσω εδώ και πολύ καιρό.
Ακούγεται τόσο διασκεδαστικός.
Εντιμότατε, αυτό είναι από τον Αρχιερέα Καϊάφα.
Προφανώς, είναι επείγον.
Τον Καϊάφα;
Ωραίο είναι.
Λοιπόν, Λάζαρε. Άλλες έξι μέρες. Διάλεξες το αρνί σου;
Ναι. Είναι πίσω. Απλώς πρέπει να κάνω τα τελετουργικά και να το φέρω μέσα.
Όποτε είσαι εδώ, παραμελώ όλα μου τα καθήκοντα.
Ω, δεν είσαι αμελής. Απλά πρέπει να απολαύσουμε τον χρόνο μας μαζί.
Περιμένουμε κάποιον;
Κανείς δεν ξέρει πού είναι η Μαρία, αλλά δεν θα χτυπούσε.
Πρέπει να προσέχουμε ποιον αφήνουμε να μπαίνει.
Συμφωνώ.
Αρνάν!
Μάρθα!
Πολύ καλύτερες συνθήκες από την τελευταία φορά που ήρθες.
-Πέρασε. -Ευχαριστώ.
Είναι ο Αρνάν!
Λάζαρε. Ραββίνε.
-Σαλόμ. Σαλόμ. -Σαλόμ. Σαλόμ.
Παρακαλώ. Δεν ήθελα να διακόψω. Έφερα μαζί μου ένα μέλος του Σανχεντρίν.
Σμουήλ.
-Με... θυμάσαι; -Φυσικά, σε θυμάμαι.
Νιώθω ανακουφισμένος που δεν έκανα μεγάλο λάθος φέρνοντάς τον εδώ.
-Και ο νεοφερμένος στο Σανχεντρίν. Είναι ο... -Γιουσίφ.
Προειδοποίησε στα Ιωταπάτα ότι σε έψαχναν.
Σε έψαχνα.
Λοιπόν, με βρήκες.
Και συγχαρητήρια και στους δύο για τους διορισμούς σας.
Οι καλύτεροι της Καπερναούμ.
Παρακαλώ. Θα καθίσετε;
-Παρακαλώ. -Ναι.
Σαλόμ, σαλόμ. Καλώς ήρθατε.
Αγόρια, παρακαλώ.
Σαλόμ, σαλόμ.
Είναι τεράστια ευκαιρία για μια στρατηγική συμμαχία.
Ναι. Θα δούμε.
Ραββίνε, έχουμε λόγους να πιστεύουμε ότι σε περιμένει κίνδυνος κρυμμένος
στα υψηλότερα επίπεδα της ηγεσίας του ναού.
Δεν το περίμενα αυτό.
Αστειεύομαι. Συνέχισε.
Ιησού από τη Ναζαρέτ, η κατάστασή σου έχει γίνει ζήτημα ζωής και θανάτου.
-Πάντα ήταν. -Πήγαν να τον λιθοβολήσουν στις αυλές του ναού.
Εννοούμε ότι η φήμη σου δεν είναι πλέον μόνο απλή φήμη.
Δεν είναι μόνο πολλά αριθμητικά, αλλά και πολύ αμφιλεγόμενα.
-Τον τελευταίο καιρό, είναι εξαιτίας του. -Ω, με συγχωρείτε.
-Θα προσπαθήσω να μην πεθάνω άλλη φορά. -Όχι, είναι όλα μέρος του σχεδίου.
Η καταστροφή σου; Αυτό είναι μέρος του σχεδίου σου; Γιατί προς τα εκεί πάει.
Αυτό ήρθατε να μου πείτε;
-Αυτοαποκαλείσαι Υιός του Ανθρώπου. -Να το πάλι.
Αυτή τη φορά δεν είμαι εδώ για να το αμφισβητήσω ή να προσβληθώ.
Είμαι ανοιχτός.
Το κατάλαβα.
Το βλέπω στα μάτια σου.
Αν είσαι αυτός που λες πως είσαι, ποιο είναι το σχέδιό σου;
Όλη η Ιερουσαλήμ περιμένει εναγωνίως την άφιξή σου για το Πάσχα.
Άλλοι με ανοιχτές αγκάλες, άλλοι με στιλέτα.
Έχεις στρατό που δεν ξέρουμε;
Αν είσαι κάτι παραπάνω από ραββίνος,
θα έχεις περισσότερα από τη Ρώμη να ανατρέψεις, αλλά και πολλούς θρησκευτικούς ηγέτες.
-Δεν θα ενωθούν μαζί σου στην αποστολή σου. -Ίσως εσείς μπορείτε να βοηθήσετε να το κάνουν.
Αυτή είναι η εβδομάδα.
Ραββίνε Σμουήλ, τι θα ήθελες να δεις;
Ανεξάρτητα από το ποιος είναι, ποια είναι η ελπίδα σου για τον Μεσσία;
Να αναγγείλει ένα νέο Δαβιδικό βασίλειο
που διώχνει τους καταπιεστές μας και αποκαθιστά τη δικαιοσύνη και τη δόξα για το Ισραήλ.
-Δόξα; -Ναι.
Σε έναν ένδοξο θρόνο με ευημερία για όλους.
Και μια νέα χρυσή εποχή, με το Ισραήλ ως φως στα έθνη,
που θα αποκαλύπτει τον Θεό στους λαούς του κόσμου.
Κι εσύ, τι θα κάνεις εκείνη τη μέρα;
Θα εξυμνώ; Θα υπηρετώ, ελπίζω. Πώς μπορώ να ξέρω μέχρι να έρθει εκείνη η μέρα;
Θα σου πω.
Όταν ο Υιός του Ανθρώπου έρθει με όλη του τη δόξα, και μαζί μ' αυτόν όλοι οι άγγελοί του,
τότε θα καθίσει στον ένδοξο θρόνο του.
Μπροστά του θα συγκεντρωθούν τα έθνη,
και θα χωρίσει τους ανθρώπους τον ένα από τον άλλον,
όπως ο βοσκός χωρίζει τα πρόβατα από τα ερίφια.
Και θα τοποθετήσει τα πρόβατα στα δεξιά, αλλά τα ερίφια στα αριστερά.
Τότε ο βασιλιάς θα πει σε εκείνους στα δεξιά του: "Ελάτε, εσείς οι ευλογημένοι από τον Πατέρα μου,
κληρονομήστε τη βασιλεία που έχει ετοιμαστεί για εσάς από τη δημιουργία του κόσμου.
Γιατί πείνασα και μου δώσατε φαγητό, δίψασα και μου δώσατε να πιω,
ήμουν ξένος και με φιλοξενήσατε,
ήμουν γυμνός και με ντύσατε,
ήμουν άρρωστος και με επισκεφτήκατε, ήμουν στη φυλακή και ήρθατε σε μένα".
Και οι δίκαιοι θα του απαντήσουν λέγοντας: "Κύριε, πότε τα κάναμε αυτά για σένα;"
Τότε ο Βασιλιάς θα απαντήσει, "Αλήθεια, σας λέω,
όπως το κάνατε σε έναν από τους ελάχιστους αδελφούς μου, το κάνατε και σε μένα".
Τότε θα πει σε όσους είναι στα αριστερά του: "Φύγετε από μένα,
γιατί πείνασα και δεν μου δώσατε φαγητό,
δίψασα και δεν μου δώσατε να πιω, ήμουν ξένος και δεν με φιλοξενήσατε,
γυμνός και δε με ντύσατε, άρρωστος και στη φυλακή και δεν μ' επισκεφτήκατε".
Τότε θα του απαντήσουν, λέγοντας: "Κύριε, πότε σε είδαμε πεινασμένο, ή διψασμένο,
ή ξένο, ή γυμνό, ή άρρωστο, ή στη φυλακή, και δεν σε υπηρετήσαμε;"
Τότε θα τους απαντήσει λέγοντας:
"Αφού δεν το κάνατε σε έναν από τους ελάχιστους, δεν το κάνατε και σε μένα".
Είναι σκληρή διδασκαλία.
Δεν ξέρω πώς να την κάνω λιγότερο σκληρή.
Ο Υιός του Ανθρώπου, ο Μεσσίας, ταυτίζεται με τους κατώτερους των ανθρώπων;
Τον πεινασμένο, τον φτωχό, τον ξένο;
Αυτό κήρυττα από την εισαγωγική μου φράση στο βουνό.
Και όλες οι απαιτήσεις και οι παραδόσεις της Τορά που υποστήριξαν οι πρόγονοί μας;
Ο προφήτης Μιχαίας διύλισε τέτοια πράγματα μέχρι την ουσία τους, κι εσείς το παραβλέψατε.
"Άνθρωπε, αυτός σου έδειξε τι είναι το καλό, και τι ζητάει ο Kύριος από σένα,
παρά να πράττεις το δίκαιο, και να αγαπάς έλεος, και να περπατάς ταπεινά μαζί με τον Θεό σου;"
Ναι, αλλά πώς το εναρμονίζεις αυτό
με το αποχαιρετιστήριο συμπέρασμα του Κοχελέθ στο Κετουβείμ;
"Aς ακoύσoυμε τo τέλoς της όλης υπόθεσης:
Nα φoβάσαι τoν Θεό και να τηρείς τις εντoλές τoυ, δεδομένου ότι αυτό είναι τo παν τoυ ανθρώπoυ".
Καινούργια εντολή σάς δίνω, να αγαπάτε ο ένας τον άλλον, όπως εγώ σας αγάπησα.
Έτσι όλοι οι άνθρωποι θα ξέρουν ότι είστε μαθητές μου. Ότι έχετε αγάπη ο ένας για τον άλλον.
Και τι γίνεται με τον Ναό, τις θυσίες, τον νόμο, τις γιορτές;
Έτσι δε θα μάθουν τα έθνη ότι είμαστε λαός του Θεού;
Ο Ναός, οι θυσίες, ο νόμος, οι γιορτές, όλα εκπληρώθηκαν σε μένα.
Θα τα καταργούσες;
Είπα εκπληρώθηκαν, όχι καταργήθηκαν.
Δεν καταλαβαίνω τη διαφορά.
Η τήρηση του νόμου είναι μια απάντηση στην αγάπη του Θεού.
Αλλά τώρα που είμαι εδώ, είναι...
Τι συμβαίνει; Πού ήσουν;
Έλεγες για τον νόμο;
-Τι συμβαίνει; Ποια είναι αυτή; -Η αδερφή μου, η Μαρία.
Μαρία!
-Νάρδος. -Μαρία, τι κάνεις;
Την αφήνεις να αγγίξει τα πόδια του. Είναι εξευτελιστικό.
Δεν άκουσες τίποτα από αυτά που είπε ο δάσκαλος;
Εντάξει, αρκετά. Ιησού...
Για άλλη μια φορά, Σμουήλ, δεν υπάρχει νόμος στην Τορά
που να διατάζει μια γυναίκα να καλύπτει τα μαλλιά της. Είναι απλώς παράδοση.
Την επαινείς; Τη δικαιολογείς;
Σμουήλ, δεν γνωρίζουμε αυτήν την οικογένεια. Δεν μας πέφτει λόγος.
Ευλογημένος είσαι Εσύ, Βασιλιά του σύμπαντος, γιατί τα έκανες όλα καλά.
-Γιουσίφ, Αρνάν, πρέπει να φύγουμε. -Όχι.
Ραββίνε Σμουήλ, καταλαβαίνω, αλλά...
Κάνει μια ακατάλληλη πράξη ανοιχτά χωρίς ντροπή.
Κι αυτός της το επιτρέπει ενώ τον αποκαλεί Θεό.
Δεν γίνεται να μαθευτεί ότι το είδαμε και δεν κάναμε τίποτα.
Μια ανοιχτή έρευνα, είπες. Ας δούμε τι έχει να πει.
Ανόθευτη νάρδος υψηλής ποιότητας.
Τι σε ενοχλεί, Ιούδα;
Γιατί δεν πουλήθηκε για εκατοντάδες δηνάρια;
Μόλις είπες ότι η φροντίδα για τους φτωχούς είναι συναφής με τη φροντίδα για τον Μεσσία.
Ναι! Θα μπορούσαν να είχαν δοθεί στους φτωχούς.
Θα μπορούσαν να χρησιμοποιηθούν για προμήθειες,
καταφύγιο, πράγματα που χρειαζόμαστε. Όμως αυτό... είναι σπατάλη.
-Πού βρήκες τα χρήματα, Μαρία; -Άσε την ήσυχη.
Έκανε ένα όμορφο πράγμα για μένα.
Γιατί τους φτωχούς θα τους έχετε πάντοτε μαζί σας και όποτε θέλετε μπορείτε να τους κάνετε καλό.
Αλλά εμένα δεν θα με έχετε πάντα.
Έκανε ό,τι μπορούσε.
Άλειψε το σώμα μου προκαταβολικά για ταφή.
-Ταφή; -Τι σημαίνει αυτό;
-Αφήστε τον να τελειώσει. -Και πιστέψτε με,
όπου κι αν κηρύσσεται το ευαγγέλιο σε ολόκληρο τον κόσμο,
αυτό που έκανε θα λέγεται σε ανάμνησή της.
Αυτό που είπε ο ακόλουθός σου είναι σωστό. Αυτή η πράξη ήταν σπατάλη, απρεπής
και έρχεται σε πλήρη αντίθεση με όλα όσα είπες πριν για τους φτωχούς και ταπεινούς.
Είπε: "Αυτοί θα είναι πάντα μαζί μας".
Η ίδια η αντίληψη ότι μια τέτοια ντροπή
θα μπορούσε να διακηρυχθεί σε όλο τον κόσμο ως μέρος του ευαγγελίου σας,
όταν αντ' αυτού θα έπρεπε να κατακριθεί, να επιπληχθεί και να καταδικαστεί, είναι...
Δεν μπορώ να είμαι στο ίδιο δωμάτιο μ' αυτό το βδέλυγμα.
Ακούγεται σαν προσωπικό πρόβλημα.
Ήθελα να πιστέψω.
Ήρθα εδώ για να σου δώσω μια ευκαιρία και την κατέστρεψες.
Λυπάμαι που δεν μπόρεσα να σε βοηθήσω.
Εγώ λυπάμαι που δεν μπόρεσα να βοηθήσω εσένα.
Δεν είναι κάποιος που θέλουμε να εκνευρίσουμε, αν θέλουμε να ενώσουμε τον λαό μας.
Για ταφή;
Εσύ. Πού πας;
Δεν... Δεν ξέρω.
Εσύ ρώτησες γιατί η νάρδος δεν πουλήθηκε και δεν δόθηκε στους φτωχούς.
-Δεν είμαι σίγουρος ότι πρέπει να σου μιλάω. -Νομίζω ότι είσαι ο μόνος λογικός εκεί μέσα.
Δεν χρειάζεται λογική. Απλώς επεσήμανα τα γεγονότα.
Εάν η παραβολή ήταν αληθινή, όλοι θα έπρεπε να είχαν δει πόσο ανάρμοστη ήταν η σπατάλη.
-Θα έπρεπε να υπήρχαν περισσότερες διαφωνίες. -Τι θα κάνεις;
Δεν είμαι σαν εσένα. Πιστεύω ότι αυτός είναι ο Ένας.
Μίλησα σε εκείνο το δωμάτιο γιατί με νοιάζει να το κάνουμε όλοι σωστά.
Έχουμε την ευκαιρία αυτό το Πάσχα
να ενώσουμε πάνω από ένα εκατομμύριο του λαού μας ενάντια στους καταπιεστές μας.
Αυτό είναι πολύ σημαντικό για να είμαστε διχασμένοι.
Συμφωνώ μαζί σου. Ο λαός μας πρέπει να είναι ενωμένος.
-Καλύτερα να πηγαίνω. -Μπορώ να σου μιλήσω ξανά;
Ζητώ και πάλι συγγνώμη για το ξέσπασμα.
-Αν το ήξερα, δεν θα έφερνα... -Όχι, όχι. Ο Ιησούς ήθελε να του μιλήσει.
Χαίρεται που ήρθες.
Ο Σμουήλ έκανε την επιλογή του.
Θέλω να ξέρεις ότι δεν συμμερίζομαι την αγανάκτησή του. Σε παρακαλώ.
Το ξέρω.
Καλή τύχη στην επιστροφή για Ιερουσαλήμ. Φαίνεται ότι μπορεί να είναι άβολα.
Θα τα καταφέρουμε.
-Λάζαρε, Σαλόμ, Σαλόμ. -Σαλόμ, Σαλόμ.
-Σαλόμ, Σαλόμ.
Πόντιε, δείξε μου λίγη αλληλεγγύη για να απολαύσεις τα καλύτερα πράγματα, ε;
Και σταμάτα να προσποιείσαι ότι σ' αρέσει το φαγητό μας.
Δεν ξέρω γιατί μισείς τόσο πολύ το ότι είσαι Εβραίος.
Μ' αρέσει αυτό το ψωμί.
-Το μισείς. -Μ' αρέσει.
Το μισείς.
Ωστόσο, δεν απολαμβάνω να φιλοξενώ αυτά τα πρωτοφανή πλήθη.
Δεν το πιστεύω ότι φτάσαμε στο δείπνο χωρίς να πατήσουμε κάποιον.
Όχι ότι θα το πρόσεχες, αν το έκανες.
Ξέρεις γιατί υπάρχει τόσος κόσμος εδώ φέτος, ε;
Πολλές φορές οι άνθρωποι βρίσκουν δικαιολογίες.
"Ω, η ίμα μου δεν αισθάνεται καλά", ή "Η φοράδα μου είναι έγκυος. Θα γεννήσει",
"Γύρισα τον αστράγαλό μου. Πονάω αφόρητα, το ταξίδι είναι πολύ μεγάλο, δεν έρχομαι φέτος",
αλλά φέτος.
Φέτος...
Φέτος τι;
-Μου λες ότι πραγματικά δεν ξέρεις; -Θέλω να σ' ακούσω να το λες.
Κοίτα, προφανώς υπάρχει ένα είδος θαυματουργού.
Συνέχισε. Συνέχισε. Πες το όνομά του.
Ιησούς από τη Ναζαρέτ.
Άδη και Στύγα, Κλαύδια. Ήταν σχεδόν έτοιμος.
Ναζαρέτ. Κανένας σημαντικός ή αξιόλογος δεν έχει προέλθει ποτέ από εκεί.
Το ότι η Κλαύδια κι εγώ γνωρίζουμε το όνομά του υποδηλώνει το αντίθετο.
Α, κανένας σημαντικός στην ουσία.
Ομολογώ ότι είμαι κάπως περίεργος για τη γνώμη που έχουν οι άλλοι γι' αυτόν.
Ναι. Θα το περίμενα,
βλέποντας πώς οι λέξεις "νέος Βασιλιάς"
έχουν φτάσει μέχρι και στο σπίτι μου.
Ποιες λέξεις;
Άκουσες "βασιλιάς" συγκεκριμένα;
Σίγουρα θα ήταν αστείο.
Λοιπόν, τι γίνεται με το θέμα του ανθρώπου από τη Βηθανία;
Αυτός που λένε ότι αναστήθηκε από τους νεκρούς;
Έλαβα διαβεβαίωση από τον αρχιερέα. Οι ισχυρισμοί διερευνώνται.
Σύμφωνα με τον Καϊάφα, που δεν υπερβάλλει,
αν επιβεβαιωθεί η ανάσταση του Λάζαρου,
οι μάζες του κόσμου θα τον ακολουθήσουν
και θα έχουμε μια εξέγερση στην κλίμακα των Μακκαβαίων.
Δεν είπες ότι ήταν απλώς κάτι περίεργο για σένα;
Και πριν από αυτό, "κανένας σημαντικός".
Τώρα αναφέρεσαι στους Μακκαβαίους. Τι γίνεται εδώ;
Είναι τα λόγια του Καϊάφα, όχι δικά μας.
Αν όλα καταλήγουν στον Λάζαρο,
τότε είστε όλοι θλιβερά ανειδίκευτοι στην τέχνη της πονηριάς.
Παιδαριώδεις.
Ποια θα ήταν κίνησή σου;
Κοίτα...
αν θέλεις να απονομιμοποιήσεις τον Ιησού
αποδεικνύοντας ότι ο Λάζαρος είναι ακόμα νεκρός, τότε...
βεβαιώσου ότι ο Λάζαρος είναι ακόμα νεκρός.
-Εννοεί να σκοτώσεις τον Λάζαρο. -Ξέρω τι εννοεί.
Θα μεταφέρω την ιδέα σου.
Μια στιγμή.
Αν πράγματι ο Ιησούς ανέστησε τον Λάζαρο και ο Καϊάφας σκοτώσει τον Λάζαρο,
τότε γιατί ο Ιησούς να μην τον αναστήσει ξανά;
Λοιπόν, αυτό θα ήταν το κάτι άλλο, έτσι δεν είναι;
Ναι.
Έρχονται με τα πόδια,
εκατοντάδες χιλιόμετρα σε μια υπερπλήρη πόλη με άβολες επιλογές διαμονής.
Πιστεύεις σε κάτι τόσο πολύ;
Αναρωτιέμαι πώς θα ήταν να είχα αυτό το είδος πίστης.
-Πιστεύουμε πράγματα. -Κι αν σου κόστιζε κάτι σημαντικό,
θα συνέχιζες να πιστεύεις;
Δεν καταλαβαίνω.
Συγγνώμη.
-Είσαι η Ιωάννα, σωστά; -Ναι.
-Είμαι η Κλαύδια. -Ναι, το ξέρω.
Ευχαριστώ. Για όλα.
Ιωάννα, λυπάμαι πολύ.
Δεν μπορώ να φανταστώ πώς θα ένιωθες εκεί κάτω.
Πώς ένιωθα;
Όλοι μπορούν να δουν τι συμβαίνει μεταξύ Χούζα και Κασσάνδρας.
-Ναι. -Το θράσος.
Ότι θα την έφερνε εδώ με το πρόσχημα του τι;
Ότι χρειαζόσασταν μια ταξιδιωτική σύντροφο;
-Είναι αηδιαστικό. -Είναι.
Ειλικρινά, αυτό που παρατήρησες είναι κάτι με το οποίο έχω ήδη ασχοληθεί.
-Δεν κοιμόμαστε πια μαζί. -Ούτε ο Πόντιος κι εγώ.
Τίποτα σκανδαλώδες.
Λέει ότι κλωτσάω πολύ τελευταία.
Το κάνεις;
Κλωτσάς;
Πού να ξέρω;
Νομίζω ότι απλώς δυσκολεύεται να κοιμηθεί.
Ναι.
Πιστεύεις πως παίρνει στα σοβαρά αυτόν τον Ιησού;
Προσπαθεί να μην το κάνει.
-Ή, καλύτερα, ελπίζει να μην το κάνει. -Γιατί όχι;
Ίσως φταίει το κρασί
ή το γεγονός ότι δεν έχω μιλήσει με μια έξυπνη γυναίκα εδώ και καιρό...
αλλά κοίτα, Ιωάννα, δεν είναι μυστικό ότι ο διορισμός του Πόντιου
αφορούσε τόσο την επιρροή του πατέρα του όσο και τα δικά του προσόντα.
Και ίσως κάποιες από τις ενέργειές του
ήταν μια προσπάθεια να το αντισταθμίσει αυτό.
Διαφορετικά, η επόμενη επίπληξή του από τον Τιβέριο
θα είναι η τελευταία του.
Κατάλαβα.
Υποθέτω ότι ελπίζει
πως η ένταση και η προσμονή στον αέρα
αφορούν κάτι άλλο από τον Ναζωραίο.
Έχω κακό προαίσθημα γι' αυτό.
Οπότε, είτε έχουμε κακή διαίσθηση κι οι δύο
είτε πρόκειται να συμβεί κάτι σοβαρό.
Τι μπορεί να κάνει κάποια σαν εμένα;
Νιώθω σαν αντικείμενο στο θέατρο της εξουσίας τους.
Σαν διακοσμητικό.
Νομίζω ότι θα μπορούσαμε να είμαστε περισσότερα απ' αυτό. Αν πιστεύουμε...
σε κάτι όσο αυτοί.
"Ευλογητός είσαι, Κύριε ο Θεός μας,
κυβερνήτη του σύμπαντος, με τον λόγο του οποίου δημιουργήθηκαν όλα".
Τα γλυκά με κανέλα της Μάρθας. Γιατί νιώθω ένοχος γι' αυτό;
Δεν ξέρω.
Πολύ καλό.
-Σαλόμ, αγόρια. Σας έχω μία έκπληξη. -Πού ήσουν;
Πήγα βόλτα με τον Θωμά για πρωινή προσευχή.
Πώς είναι αυτός;
Όχι καλά.
Αλλά κοιτάξτε ποιες συνάντησα.
Τις άφησε ο Ιάειρος.
Λες και το 'ξερε.
-Ίμα! -Ίμα!
-Σαλόμ, Ίντεν. -Σαλόμ.
-Ο Πέτρος είναι μέσα. -Εντάξει.
Άμπα, έλα έξω.
Λοιπόν, τι τρώτε, παιδιά;
Πηγαίνετε σ' εκείνο το χωριό κι αμέσως θα βρείτε ένα θηλυκό γαϊδούρι δεμένο.
Και μαζί της ένα πουλάρι στο οποίο δεν έχει κάτσει ποτέ κανείς.
Λύστε το πουλάρι και φέρτε το σε μένα.
Θέλεις να κλέψουμε ζώα;
Να δανειστείτε.
Ποιοι είναι οι όροι του δανείου;
Αν σας ρωτήσει κανείς "γιατί το λύνετε;",
θα πείτε αυτό: "Ο Κύριος το χρειάζεται".
Θέλεις να δανειστείς ένα γαϊδουράκι;
Ναι.
-Τι; -Τίποτα.
-Πάμε. -Λοιπόν...
Είσαι εντάξει.
-Είσαι σίγουρος; -Ναι.
Ξέχασες την τσάντα σου στο δωμάτιό σου.
Επίτηδες.
Ήξερα πως θα ήξερες ότι τη χρειαζόμουν.
Αυτή η μέρα προετοιμαζόταν εδώ και πολύ καιρό.
Γενιές.
Αφού ο Ιωσήφ δεν είναι εδώ για να το δει, σκέφτηκα ότι ταίριαζε να το φέρεις εσύ.
Αντιπροσωπεύει εκείνον
και έναν τρόπο να είμαστε οι τρεις μας μαζί σήμερα.
Αυτό που είπες χθες για το άρωμα,
ότι ετοίμαζε το σώμα σου για ταφή,
ξέρεις πόσο δύσκολο είναι να το ακούει μια μητέρα;
Δεν μπορώ να σε προστατέψω άλλο απ' αυτό.
Λυπάμαι, ίμα.
Ίσως πρέπει να μείνεις πίσω με τον Λάζαρο.
Ίσως θα ήταν το πιο στοργικό πράγμα που μπορώ να κάνω για σένα.
Μια μέρα τη φορά.
Αλλά θέλω να μπω σ' αυτήν την πόλη μαζί σου.
Εκεί!
"Στο οποίο κανείς δεν έχει κάτσει ποτέ".
Έλα.
Αυτό πρέπει να είναι.
Αυτό είναι;
Ποιοι είστε;
Παίρνετε το πουλάρι του κυρίου μου;
Ο Κύριος το χρειάζεται.
-Ο Δάσκαλός μας. -Μια στιγμή.
Δεν ξέρω τι συμφωνία έχετε κάνει, αλλά δεν μπορείτε να πάρετε...
Έχει κάτσει κανείς ποτέ σ' αυτό το πουλάρι;
-Τι; -Παρακαλώ, απλά απάντησε.
Όχι. Κανείς. Αλλά τι σημαίνει αυτό;
Ο Κύριος το χρειάζεται.
Είστε ακόλουθοι του Ναζωραίου που ανέστησε τον Λάζαρο;
Γνωρίζεις τους προφήτες, ειδικά αυτούς μετά την εξορία;
Από τον Ζαχαρία: "Χαίρε σφόδρα, ω θυγατέρα της Σιών.
Φώναξε δυνατά, ω θυγατέρα της Ιερουσαλήμ! Ο βασιλιάς σου έρχεται σε σένα.
Δίκαιος...
και λυτρωτής είναι,
ταπεινός και καθισμένος πάνω σ' ένα γαϊδούρι".
"Σ' ένα πουλάρι. Το πουλάρι ενός γαϊδάρου."
Αυτό το πουλάρι; Σήμερα;
Τι περιμένετε;
-Έλα. -Έλα.
Εκατόνταρχε, το άλογό σου.
Να προσέχετε. Κοντά στον Κύριό μου.
Λάζαρε! Δεν θα έρθεις;
Ο Ιησούς είπε να μείνω εδώ. Να κρυφτώ για λίγο.
Ώρα να φύγουμε. Αργούμε.
Έρχεται. Ο Ιησούς είναι καθ' οδόν.
Ο Ιησούς είναι επιτέλους εδώ!
Αυτό που οι ηγέτες δεν θέλουν να ακούσετε είναι ότι πιστεύουμε πως ο Ιησούς είναι ο Μεσσίας.
Με συγχωρείτε. Με συγχωρείτε.
-Είχα αιμορραγία για 12 χρόνια... -Με συγχωρείτε.
Ο Ζαχαρίας, ο Ζαχαρίας.
-Με συγχωρείτε. -Ο Ζαχαρίας.
Ο Ιησούς από τη Ναζαρέτ κατευθύνεται προς την Ιερουσαλήμ μπαίνοντας από τις ανατολικές πύλες.
-Είσαι σίγουρος; -Οι ακόλουθοί του με διαβεβαίωσαν.
Σύντομα θα μπει στην πόλη.
Αναρωτιέμαι αν ο αδερφός μου είναι μαζί τους τώρα.
Υπάρχει μόνο ένας τρόπος για να μάθουμε. Πάμε.
Συγγνώμη. Με συγχωρείτε. Συγγνώμη. Με συγχωρείτε.
Τι κολασμένο χάος. Γιατί δεν μπορεί κανείς να ελέγξει αυτούς τους ανθρώπους;
Οδηγέ! Προχώρα εμπρός.
Δεν μπορώ, κύριε.
Έρχεται.
Είναι καθ' οδόν.
Αντίο, Χούζα.
Ιωάννα.
Τι κάνεις;
Ιωάννα!
Γύρνα πίσω. Είσαι τρελή;
-Ωσαννά! Ωσαννά στον Υιό του Δαβίδ. -Ωσαννά! Ωσαννά στον Υιό του Δαβίδ.
Ωσαννά! Ωσαννά στον Υιό του Δαβίδ.
Ωσαννά!
Την ξέρω.
Ωσαννά!
Ορίστε.
Πάρτε τα όλα αυτά. Πάρτε όλο το πουγκί.
Ορίστε, πάρε ένα.
Αυτό είναι για σένα. Κι εσύ. Πάρε ένα. Εδώ. Σας παρακαλώ.
Αυτό είναι για σένα.
Αυτό είναι για σένα. Πάρε.
Πάμε στην Ανατολική Πύλη.
Ήρθε η ώρα.
Πρέπει να κάνω το θέλημα του Πατέρα μου στον ουρανό.
Ξέρω ότι όλοι έχετε πολλές ερωτήσεις, και θα υπάρξει χρόνος γι' αυτές.
Αλλά προς το παρόν,
θα έρθετε μαζί μου;
Κύριε,
πού αλλού να πάμε;
Μόνο εσύ έχεις λόγια αιώνιας ζωής.
Ανεξάρτητα από το τι θα συμβεί αυτήν την εβδομάδα,
ανεξάρτητα από το τι θα δείτε ή θα νιώσετε ή σκεφτείτε ή κάνετε,
θέλω να ξέρετε ότι σ' αυτόν τον κόσμο,
σας αγάπησα σαν δικούς μου.
Και θα σας αγαπώ μέχρι το τέλος.
ΟΙ ΕΚΛΕΚΤΟΙ
Απ' αυτό το παραθαλάσσιο χωριό στην Άνω Γαλιλαία...
Σ' αυτό το παραθαλάσσιο χωριό στην Άνω Γαλιλαία...
Και η ανυπακοή στο... μυαλό του δίκαιου.
Τα θαλάσσωσα όλα
και ξεκίνησα τόση ώρα πριν που δεν μπορούσα να το ξαναβρώ.
Θα χρησιμοποιηθεί σε θυσιαστικές προσφορές ως ευχάριστο άρωμα για τον Αδωνάι.
Για να χρίσει τον αρχιερέα και τους γιους του.
Όχι αν το ρουφήξουν οι ρωγμές των δρόμων της Καπερναούμ.
Δεν είπαμε "πάμε";
-Το είπατε; -Ναι.
Συγγνώμη. Δεν...
Δεν θα μας χρεώσεις ποτέ έξοδα αποστολής;
Πρέπει να το σκεφτώ. Για να δούμε.
-Ιωάννη, σε παρακαλώ! Τι πας να... -Οι λεπροί καθαρίζονται. Συγγνώμη.
Εσύ έχεις μπατζάκια. Εγώ έχω μια φούστα με άνοιγμα στη μέση.
Ναι, πρέπει να σου μάθουν οι κυρίες πώς να κάθεσαι με φούστα.
Ναι.
Συνήθως σταυρώνουν τα πόδια, αλλά θα ήταν περίεργο αν ο Ιούδας...
Μπορούμε να κάνουμε περισσότερα, Σίμωνα!
Ιησού;
Παιδιά, πήρα προαγωγή.
Δεν είναι μόνο φήμες. Διάβασε.
Τι;
Πού είχαμε μείνει;
Πουθενά. Δεν ήμασταν πουθενά. Σε παρακαλώ. Άσε με να φύγω. Σε παρακαλώ.
Ακόμα κι εσύ.
Να πάω μαζί τους;
Φυσικά.
Έχω όλα μου τα...
Ο Ιησούς έδωσε νέο όνομα στον Σίμωνα. Θέλει κανείς άλλο κρασί;
Ραββίνε;
Άμπα;
Πρόωρη διαρροή;
Ήταν πολύ γεμάτο.
Γιατί μετά από πέντε μέρες, θα το προσφέρουμε ως θυσία για να εξιλεωθούμε για τις αμαρτίες μας.
Το έλαιο μυρίζει ωραία, έτσι;
Όταν ο Θεός λύτρωσε τον λαό μας και μας άφησε ελεύθερους στην Αίγυπτο μέσω του Μωυσή,
οι πρόγονοί μας έπρεπε να φύγουν τόσο γρήγορα, που δεν υπήρχε χρόνος να φουσκώσει το ψωμί.
Οπότε, πήραν τη ζύμη τους πριν την προσθήκη της μαγιάς.
Πληρώνω το ληξιπρόθεσμο υπόλοιπο.
Αυτό;
Δεν είναι το σωστό φλασκί.
-Ξύπνα. -Τι;
Δεν θα πιστέψεις τι είδα.
Η μητέρα σου τρελάθηκε και μαγειρεύει μπέικον στην κουζίνα.
-Έλα να δεις. -Αυτό είναι ασυγχώρητο.
Το μόνο που θέλω είναι να δω τη Βασιλεία σου να έρχεται.
Εγώ το μόνο που θέλω τώρα είναι παϊδάκια.
Θέλεις να πάω; Ίσως μπορούμε να κάνουμε ανταλλαγή.
Δεντρολίβανο και θυμάρι... και πατάτες.
Θέλω να προσέξεις πολύ το αυριανό μου κήρυγμα.
Τα γεγονότα γύρω απ' αυτό. Και τα συναισθήματα μέσα σου.
Θα σε προδώσω για τα καλά.
Παϊδάκια.
-Αηδία. -Πεινάω πολύ.
Εγώ πεινάω για εκδίκηση.
-Τι; -Τι;
-Πάντα παραπονιέσαι τόσο πολύ; -Μόνο όταν είμαι εδώ.
Πολλά παράπονα.
Χρειάζεσαι δουλειά;
Όχι όσο ζεις, φίλε μου.
Αυτό το αστείο μπορεί να μην πιάσει, εκ των υστέρων.
Τι θέλεις να κάνω;
Να προσθέσω άλλο ένα ιερό βιβλίο που δεν υπάρχει;
Πέτρα, ψαλίδι, χαρτί.
Ένα, δύο, τρία.
Γίνε σαν τον Κρέιμερ. Τζέρι!
-Κατ. -Κατ. Πάμε από την αρχή.
Είναι επειδή δεν πρόλαβε να θάψει τη Ράμα;
Παρακαλώ, καθίστε με...
Η Ιερουσαλήμ...
Ωσαννά ο βασιλιάς μας είναι νικητής
Ωσαννά
Ραββίνε Γεδέρα, πώς ισχυρίζεσαι ότι δεν υπάρχει μετά θάνατον ζωή,
αφού δεν έχεις πεθάνει ποτέ;
Ραββίνε Γεδέρα, είσαι ευέλικτος; Γιατί τα επιχειρήματά σου είναι παρατραβηγμένα.
Ξέρεις όντως να διαβάζεις;
Τι ύψος έχεις; Γιατί τα επιχειρήματά σου είναι λειψά.
Συγγνώμη για τους σπόρους ροδιού.
Ζητώ συγγνώμη. Δεν ήξερα...
Ήθελα σπόρους ροδιού.
Πώς τολμάμε;
Το ρόδι έρχεται στην πόλη.
-Κύριε Ρόδι! -Ψάχνει στο τραπέζι. Κάθε σπόρο.
-Συγγνώμη. -Συγγνώμη, δικαστά.
-Αγένεια. -Δικαστή Ρόδι.
Κατ.